**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 70/2021**

**privind aprobarea Acordului de cooperare pentru realizarea activității de urbanism**

Consiliul Local al comunei Oraşu Nou, județul Satu Mare, întrunit în ședință extraordinară, convocată de îndată, în data de 25.11.2021;

            Având în vedere:

- referatul de aprobare al primarului comunei Orașu Nou, înregistrat sub nr. 5571/23.11.2021;

- raportul compartimentului de specialitate , privind aprobarea acordului de cooperare pentru realizarea activității de urbanism și amenajarea teritoriului în cadrul Asociației de Dezvoltare Intercomunitară a Comunelor Sătmărene ACSA, înregistrat sub nr. 5572/23.11.2021;

- avizele comisiilor de specialitate ale Consiliului local al comunei Orașu Nou;

- HCL nr. 26/30.05.2019 privind asocierea comunei Orașu Nou cu alte unități administrativ-teritoriale Asociației de Dezvoltare Intercomunitară a Comunelor Sătmărene ACSA;

Luând act de dispozițiile art. 89 din OUG nr. 57/2019 privind Codul administrativ, cu modificările și completările ulterioare;

Ținând cont de prevederile art. 35 alin. (6) din Legea nr. 273/2006 privind finanțele publice locale, cu modificările și compltările ulterioare;

În conformitate cu dispozițiile art. 1 din O.U.G. nr. 79/2021 pentru modificarea Legii nr.350/2001 privind amenajarea teritoriului și urbanismul;

 În temeiul art. 129 alin (2) lit. e, coroborat cu alin (9) lit. c, art. 139, alin. (3) lit. f și art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1.**Se aprobă aderarea Comunei Orașu Nou la Acordul de cooperare pentru organizarea și exercitarea în comun a funcției de urbanism și amenajarea teritoriului în cadrul Asociației de Dezvoltare Intercomunitară a Comunelor Sătmărene ACSA.

**Art. 2. (1)**Se aprobă modelul cadru al Acordului de cooperare pentru realizarea activității de urbanism în cadrul Asociației de Dezvoltare Intercomunitară a Comunelor Sătmărene ACSA, conform anexei, care face parte integrantă din prezenta hotărâre.

**(2)**Obligațiile financiare rezultate din Acordul de cooperare prevăzut la art. 1 pe întreaga durată de existență a acesteia, se suportă din bugetul local al comunei Orașu Nou.

**(3)** Contribuția lunară va fi stabilită și aprobată prin semnare, de către primar, prin Acord de cooperare.

**Art. 3.** Ducerea la îndeplinire a prezentei hotărâri se încredințeazădomnului primar comunei Orașu Nou.

**Art. 4**. Prezenta hotărâre se va comunica:

- Instituției Prefectului - Județul Satu Mare;

-Primarului comunei Orașu Nou;

-Asociației de Dezvoltare Intercomunitară a Comunelor Sătmărene ACSA.

**Orașu Nou la 25.11.2021**

Președinte de ședință Contrasemnează,

Istvan KOVACS Secretar general – delegat,

Silvia BARTHA

*nr. total al consilierilor în funcție: 13*

*nr. total al consilierilor prezenți: 11*

*nr. total al consilierilor absenți: 2*

*nr. total al consilierilor care participă la dezbateri și la vot: 11*

*voturi pentru: 11*

*voturi împotrivă: 0*

*abțineri: 0*

ROMÂNIA ANEXA

JUDEȚUL SATU MARE la HCL nr. 70 /25.11.2021

CONSILIUL LOCAL AL

COMUNEI ORAȘU NOU

**ACORD DE COOPERARE**

**pentru organizarea și exercitarea în comun a funcției de urbanism și amenajarea teritoriului**

1. **Preambul**

Obținerea eficienței și eficacității serviciilor publice reprezintă o condiție esențială a managementului fiecărei entități publice, iar cooperarea în asigurarea serviciilor de urbanism reprezintă o oportunitate în atingerea acestui deziderat, respectând în același timp independența și funcțiile specifice fiecăreia dintre entitățile publice locale partenere.

Scopul acordului de cooperare este de a facilita asigurarea organizării și funcționării activității de urbanism pentru entitățiile publice care au organizat acest serviciu și nu au încă angajat pe funcția de arhitect șef, fiind membru și participant la acest acord.

În baza acordului de cooperare entitățiile participante se angajează la o colaborare care să asigure o mai mare sustenabilitate și coerență în realizarea activitățiilor de urbanism. Organizarea și exercitarea activităților de urbanism în sistem de cooperare se realizează în condițiile asigurării acoperirii sferei atribuțiilor specifice legale.

Prezentul acord de cooperare funcționează pe baza legislației în vigoare.

**B. Părțile acordului de cooperare**

1. Structura asociativă **Asociația de Dezvoltare Intercomunitară a Comunelor Sătmărene ACSA,** cu sediul în localitatea Satu Mare, str. Bulevardul Transilvania nr. 3, județul Satu Mare, reperezentată prin domnul Piricsi Arthur, având funcția de președinte, **în calitate de entitate organizatoare;**

2. Unitatea administrativ teritorială ............. , cu sediul în localitatea ..........., str. ..........., nr. ...., județul Satu Mare, reprezentată prin domnul/doamna ......................, având funcția de Primar, **în calitate de entitate publică locală parteneră;**

3. Unitatea administrativ teritorială ............. , cu sediul în localitatea ..........., str. ..........., nr. ...., județul Satu Mare, reprezentată prin domnul/doamna ......................, având funcția de Primar, **în calitate de entitate publică locală parteneră;**

4. Unitatea administrativ teritorială ............. , cu sediul în localitatea ..........., str. ..........., nr. ...., județul Satu Mare, reprezentată prin domnul/doamna ......................, având funcția de Primar, **în calitate de entitate publică locală parteneră;**

5. Unitatea administrativ teritorială ............. , cu sediul în localitatea ..........., str. ..........., nr. ...., județul Satu Mare, reprezentată prin domnul/doamna ......................, având funcția de Primar, **în calitate de entitate publică locală parteneră;**

. administrativ teritorială ............. , cu sediul în localitatea ..........., str. ..........., nr. ...., județul Satu Mare, reprezentată prin domnul/doamna ......................, având funcția de Primar, împuternicit prin Hotărârea nr. ....../.............., emisă de Consiliul local al localității menționate, **în calitate de entitate publică locală parteneră;**

convin să încheie următorul acord în baza căruia stabilesc să realizeze în cooperare asigurarea funcției de urbanism spre beneficiul entităților publice locale enunțate mai sus, denumit în continuare acord de cooperare, prin care se prevăd următoarele:

* CAPITOLUL I Obiectivul acordului de cooperare
* CAPITOLUL II Drepturile și obligațiile părților în organizarea și exercitarea funcției de urbanism.
* CAPITOLUL III Atribuțiile compartimentului de urbanism
* CAPITOLUL IV Drepturile și obligațiile financiare ale părților
* CAPITOLUL V Clauza de confidențialitate
* CAPITOLUL VI Forța majoră și litigii
* CAPITOLUL VII Durata și încetarea acordului de cooperare
* CAPITOLUL VIII Dispoziții finale

**CAPITOLUL I**

**Obiectivul acordului de cooperare**

**Art. 1. (1)** Obiectul prezentului acord îl constituie cooperarea dintre Asociația de Dezvoltare Intercomunitară a Comunelor Sătmărene ACSA și entitățile publice locale semnatare, prin reprezentanții legali, în vederea organizării și exercitării funcției de urbanism și amenajarea teritoriului în cadrul acestora, în conformitatea cu prevederile următoarelor acte normative:

*-Cartei europene a autonomiei locale, adoptată de Strasburg la 15 octombrie 1985 și ratificată prin Legea nr. 199/1997;*

*- Art. 89, alin (1) și alin (3) din OUG nr. 57/2019 privind Codul Administrativ;*

*- Hotărârea nr. 1425 din 11.10.2016 pentru aprobarea normelor metodologice de aplicare a prevederilor Legii securității și sănătății în muncă nr. 319/2006;*

*- Legea 350/2001, privind amenajarea teritoriului și urbanismului;*

*-Legea nr. 50/1991, privind autorizarea executării lucrărilor de construcții, cu completările și modificările ulterioare;*

*- Art. 24 alin. (1¹)-(1³) și Art. 35 alin. (6) din Legea nr. 273/2006 privind finanțele publice locale, cu modificările și completările ulterioare;*

*- Constituția României;*

*- Codul muncii;*

*- Legii nr. 182/2002 privind protecția informațiilor clasificate, cu modificările și completările ulterioare*

*- Hotărârea Guvernului nr. 781/2002 privind protecția informațiilor secrete de serviciu, cu modificările și completările ulterioare;*

*- Statutul Asociației de Dezvoltare Intercomunitară a Comunelor Sătmărene ACSA;*

*- Ordinul 2477/2020 privind aprobarea modelului cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților publice locale;*

- Conform prevederilor art. 36, alin. (9), din Legea 350/2001, comunele care nu pot asigura organizarea structurii de specialitate în domeniul amenajării teritoriului și urbanismului în cadrul aparatului, pot forma asociații de dezvoltare intercomunitară, constituie în condițiile legii, împreună cu alte comune sau cu orașe, în vederea asigurării furnizării în comun a serviciilor publice privind planificare urbana și teritorială, eliberarea certificatelor de urbanism și a autorizațiilor de construire.

- Asociațiile de dezvoltare comunitară (A.D.I.) pot furniza, prin aparatul tehnic al acestora, compus din specialiști având formația profesională de arhitect diplomat, urbanist diplomat sau de conductor architect, inginer sau subinginer în domeniul construcțiilor, absolvent al unor cursuri de specializare postuniversitară sau master în domeniul amenajării teritoriului și urbanismului, specialiști atestați de Registrul Urbaniștilor din România, servicii de consiliere de specialitate care să asigure fundamentarea deciziilor administrației publice locale privind planificarea urbană și teritorială în vederea gestionării coerente și eficiente a teritoriului, inclusiv a emiterii certificatelor de urbanism și autorizațiilor de construire.

- Aparatul tehnic al A.D.I. va întocmi, la solicitarea scrisă a primarului interest, rapoarte tehnice care să fundamenteze emiterea de către primarul orașului/comunei a certificatelor de urbanism și a autorizațiilor de construire/desființare din competența acestuia. Rapoartele vor certifica faptul că documetația transmisă de primarul orașului/comunei a fost verificată de către aparatul tehnic și întrunește toate condițiile legale pentru a fi emis certificatul de urbanism sau autorizația de construire /desființare de către autoritatea administrației publice locale, în condițiile legii.

**Art.2 –** Acordul de cooperare stabilește drepturile și obligațiile părților în organizarea și exercitarea funcției de urbanism, atribuțiile specifice compartimentului de urbanism care va derula atribuțiile, reglementează obligațiile financiare ale entităților participante și asigură confidențialitatea datelor și informațiilor în posesia cărora vor intra oricare dintre persoanele implicate în acest proces.

**Art.3** – Părțile semnatare stabilesc principiile care stau la baza aplicării acordului și se angajează de a acționa consecvent pentru realizarea lor, sub forma:

1. Menținerii independenței juridice, decizionale și financiare a fiecărei entități publice participante;
2. Irevocabilității pe cale unilaterală a acordului de cooperare;
3. Respectării reciproce a confidențialității în derularea activităților de urbanism și a raportării rezultatelor acesteia.

**CAPITOLUL II**

**Drepturile şi obligațiile părților în organizaren și exercitarea serviciilor publice privind planificarea urbană și teritorială**

**Art. 4. – Entitățile publice partenere au următoarele drepturi:**

* 1. planificarea serviciilor publice privind planificarea urbană și teritorială la nivelul unităților administrativ – teritoriale;
  2. solicită şi beneficiază de serviciile publice privind planificarea urbană și teritorială care să asigure atingerea obiectivelor entității publice;

**Art. 5. - Entitățile publice partenere își asumă următoarele obligații:**

* 1. respectarea legislației în domeniul autorizării lucrărilor din construcții și amenajarea teritoriului;
  2. asigurarea accesului la date, informații şi documente, în vederea atingerii obiectivelor contractate;
  3. asigurarea logisticii necesare desfășurării misiunilor de planificarea urbană și teritorială la nivelul unităților administrative-teritoriale, spații adecvate, acces la sistemele IT și de comunicații, furnituri de birou, etc.;
  4. elaborarea și transmiterea către compartimentele de planificare urbană și teritorială la nivelul unităților administrative-teritoriale a planurilor de acțiune necesare implementării recomandărilor acceptate;
  5. furnizarea informațiilor solicitate de specialistul în urbanism în vederea atingerii scopului propus;

**Art. 6. - Entitățile publice organizatoare ADI ACSA îşi asumă obligațiile următoare:**

* 1. constituirea unui compartiment de planificarea urbană și teritorială la nivelul A.D.I.-uIui având o dimensiune corespunzătoare, în vederea asigurării realizării planificării urbane și teritoriale la nivelul unităților administrativ – teritoriale, în confomitate cu prevederile legale;
  2. asigurarea spațiului necesar şi adecvat pentru organizare şi defășurarea activităților compartimentului de urbanism;
  3. punerea la dispoziția bazei de date ce vizează activitatea de urbanism și amenajare a teritoriului, PUG, RLU, strategii de dezvoltare ale UAT, etc.

**CAPITOLUL III**

**Atribuțiile compartimentului urbanism**

**Art. 7. – Atribuțiile autorităților administrației publice locale**

- Consiliul local coordonează și răspunde de întreaga activitate de urbanism desfățurată pe teritoriul unității administrative-teritoriale și asigură respectarea prevederilor cuprinse în documentațiile de amenajare a teritoriului și de urbanism aprobate, pentru realizarea programului de dezvoltare urbanistică a localităților componente ale comunei sau orașului.

- Consiliul local cooperează cu Consiliul Județean și este sprijinit de aceasta în activitatea de amenajare a teritoriului și de urbanism;

- Consiliul local cooperează în procesul de întocmire a programului de dezvoltare urbanistică a localităților și cu instituții, agenții economici, organisme și organizații neguvernamentale de interes national, județean sau local;

**În îndeplinirea atribuțiilor** sale în domeniul amenajării teritoriului și al urbanismului, consiliul local utilizează informații din toate domeniile de activitate economico-socială.

**Furnizeze cu titlu gratuit** informațiile necesare în vederea desfășurării activității de amenajare a teritoriului și de urbanism la nivelul local.

Primarul unității administrative-teritoriale, prin structura responsabilă cu urbanismul condusă de specialistul din cadrul ADI ACSA, compartiment înființat conform legii, are următoarele atribuții:

1. asigură elaborarea de proiecte de strategii de dezvoltare urbană și teritorială și le supune aprobării consiliului local;
2. asigură elaborarea planurilor urbanistice aflate în componența autorității publice locale, în conformitate cu prevederile legii;
3. supune aprobării consiliului local, în baza referatului tehnic al arhitectului-șef, documentațiile de urbanism, indiferent de inițiator;
4. acționează pentru respectarea și punerea în practică a prevederilor documentațiilor de urbanism aprobate.

**Art. 8. – Atribuțiile compartimentului urbanism și amenajarea teritoriului**

- Verifică documentațiile și eliberează certificatele de urbanism, autorizațiile de construire/desființare cu respectarea prevederilor legale în vigoare cu privire la regimul construcțiilor și procedează la arhivarea acestora;

- Ține evidența A.C. și C.U. eliberate (prin Registrul autorizațiilor de construire/desființare și a Registrului pentru certificate de urbanism) și răspunde de arhivarea acestora;

- Verifică documentațiile și eliberează certificatele de urbanism pentru comasări, contopiri, dezmembrări, înstrăinări de terenuri/imobile, cu respecatrea reglementărilor legislative în vigoare;

- Gestionează Planul Urbanistic General (P.U.G.) al orașelor, comunelor și satelor aparținătoare;

- Asigură consultanță de specialitate la rezolvarea reclamațiilor și sesizărilor persoanelor fizice sau juridice referitoare la domeniul obiectul) de activitate;

- Identifică posibilități și avansează propuneri pentru dezvoltare urbanistică a localității;

- Urmărește realizarea lucrărilor de construcții autorizate, verifică în teren declarația de începere a lucrărilor, asigurând reprezentarea la recepția finalizării lucrărilor respective;

- Întocmește și prezintă la cerere, materiale, rapoarte referitoare la activitatea compartimentului;

- Colaborează cu toate compartimentele din cadrul instituției implicate în activitatea de urbanism;

- Controlează respectarea normelor privind autorizația construcțiilor;

- Rezolvă și răspunde în scris la sesizările și audiențele cetățenilor referitor la semnalarea cazurilor de abatere privind disciplina în construcții;

- Acționează pentru prevenirea cazurilor de indisciplină în construcții prin informarea primarului sau viceprimarului, locul și adresa cetățenilor la care intenționează să execute lucrări fără obținerea prealabilă a avizelor și autorizațiilor de construcții;

- Colaborează pentru realizarea activității cu diferite instituții;

- Verifică lucrările executate;

- Întocmirea de referate, materiale informative, răspunsuri la adresă, situații către Consiliul Județean, Instituția Prefectului, sau alte instituții de stat;

- Întocmirea formularelor către Direcția Județeană de Statistică legate de activitatea de urbanism.

**CAPITOLUL IV**

**Drepturile și obligațiile financiare ale părților**

Art. 9 – În vederea realizării în comun a funcției de urbanism și amenajarea teritoriului, părțile sunt deacord să susțină financiar organizarea și funcționarea compartimentului de urbanism la nivelul Asociației de Dezvoltare Intercomunitară a Comunelor Sătmărene ACSA.

Art. 10 – Asigurarea evidențelor privind misiunile derulate, precum și a costurilor acestora, sunt în responsabilitatea entităților publice organizatoare, recuperarea acestora se realizează în baza contribuțiilor lunare stabilită prin decizia membrilor semnatari ai Acordului de cooperare privind activitatea de urbanism și amenajarea teritoriului, prin facturare lunară, ce revine fiecărei entități publice partenere, după cum urmează:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Art. 11 – Cheltuielile ocazionate de organizarea și de funcționarea activității de urbanism desfășurată în sistem de cooperare constituie obligații financiare rezultate din acordul de cooperare, care se suportă din bugetele locale ale entităților publice partenere semnatare ale acordului de cooperare, proportional cu activitatea de urbanism desfășurată.

**CAPITOLUL V**

**Clauze de confidențialitate**

Art. 12 – Informațiile, datele și documentele utilizate de compartimentul urbanism sunt publice, datele personale sunt confidențiale;

Art. 13 – Informațiile referitoare la contractual de colaborare, date personale, durata, valoarea, etc. sunt confidențiale pe toată durata acordului de cooperare și după încetarea acestuia.

Art. 14 – Evidența eliberării Certificatelor de urbanism, a Autorizațiilor de construire/desființare, sunt date cu caracter public și comunicare la cerere.

Art. 15 – Divulgarea unor date, informații sau documente de natură a aduce prejudicii entităților publice partenere se sancționează potrivit legilor în vigoare.

**CAPITOLUL VI**

**Forță majoră și litigii**

Art. 16 – Niciuna dintre entitățile publice partenere nu răspunde de neexecutarea sau executarea necorespunzătoare a obligațiilor asumate, dacă acestea se datorează unei cauze de forță majoră.

Art. 17 – Forța majoră reprezintă orice situație imprevizibilă și insurmontabilă care împiedică entitățile publice partenere să își îndeplinească obligațiile.

Art. 18- Entitatea publică parteneră care invocă forța majoră este obligată să notifice celorlalte entități member ale cooperării, în termen de 3 zile, producerea evenimentului și să ia toate măsurile posibile în vederea reducerii consecințelor acestuia.

Art. 19 – Orice difereță sau neînțelegere decurgând din interpretarea sau din executarea prezentului acord de cooperare vor fi soluționate de entitățile publice partenere pe cale amiabilă.

Art. 20 – În cazul în care soluționează divergențelor pe cale amiabilă nu este posibilă, litigiul dintre entitățile publice partenere va fi soluționat de către instanțele competente, conform legislației române.

**CAPITOLUL VII**

**Durata și încetarea acordului de cooperare**

Art. 27 – Acordul de cooperare se încheie pe o perioadă nedeterminată și intră în vigoare de la data semnării lui de către reprezentanții entităților publice partenere;

Art. 28 - Modificarea sau încetarea prezentului acord de cooperare în cursul derulării lui se poate face pentru motive obiective, întemeiate, neimputabile părților, prin acordul de voință al tuturor părților, dupa încheierea exercițiului financiar;

Art. 29 – Prezentul acord de cooperare poate fi modificat prin acte adiționale aprobate de reprezentanții legali ai entităților publice partenere;

Art. 30 – Ieșirea din cooperare se poate realiza la sfârșitul exercițiului financiar, în caz contrar, entitatea publică își asumă responsabilitatea suportării cheltuielilor ce îi revin din acordul de cooperare pentru întregul exercițiu financiar.

**CAPITOLUL VIII**

**Dispoziții finale**

Art. 31 (1) – Anual, părțile prezentului acord se reunesc pentru:

1. Efectuarea analizei rezultatelor executării acordului;
2. Stabilirea de măsuri privind eficientizarea activității de urbanism și amenajarea teritoriului;
3. Aprobarea planului anual privind activitatea de urbanism și amenajarea teritoriului;
4. Stabilirea cotei-părți lunare datorate de comunele semnatare.

(2) Măsurile prevăzute la alin (1) dit. b) -d) se adoptă cel mai târziu în luna noiembrie a anului curent pentru anul următor.

(3) În cazul în care măsurile prevăzute la alin. (1) lit. c)-d) nu sunt luate până la expirarea termenului prevăzut la alin. (2), pentru anul următor;

a) se aplică planul anual curent;

b) cota-parte datorată de comunele semnatare rămâne la nivelul anterior stabilit.

Art. 32- Prezentul acord de cooperare nu poate fi completat sau modificat decât cu acordul scris și expres al tuturor entităților publice partenere.

Prezentul acord de cooperare conține un nr. de ……. pagini și a fost încheiat în

……… exemplare, toate cu valoare de orginal, câte un exemplar pentru fiecare entitate publică locală parteneră semnatară precum și un exemplar pentru entitatea organizatoare.

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

|  |  |  |
| --- | --- | --- |
| **Entitatea organizatoare** | |  |
| Denumire |  |  |
| Nume prenume |  |  |
| Semnătura și ștampila |  |  |
| Data semnării |  |  |

Președinte de ședință Contrasemnează,

Istvan KOVACS Secretar general – delegat,

Silvia BARTHA

ROMÂNIA

JUDEȚUL SATU MARE

COMUNA ORAȘU NOU

PRIMAR

Nr. 5571/23.11.2021

**REFERAT DE APROBARE**

privind aprobarea Acordului de cooperare pentru realizarea activității de urbanism

       Având în vedere modificările impuse de către O.U.G. nr. 79/2021 pentru modificarea Legii nr. 350/2001 privind amenajarea teritoriului și urbanismul, se impune luarea unor măsuri de încadrare a activității de urbanism într-un cadru legal, având în vedere condițiile legale de ocupare a funcției cu atributii de urbanism și a pregătirii de specialitate, a ocupantului postului.

      Întrucât activitatea de urbanism la nivelul comunelor membre ale ADI ACSA  are nevoie de o resetare, în sensul încadrării de specialitate   a functionarilor care prestează activități de urbanism sau unde chiar lispeste structura de specialitate, s-a propus ca în baza modificărilor art. 36 din Legii nr. 350/2001 privind amenajarea teritoriului și urbanismul, unitățile administrativ teritoriale să coopereze prin ADI ACSA   în domeniile care privesc  activitățile de control, inspecție, urbanism și amenajarea teritoriului.

   Această colaborare a fost discutată în cadrul unei ședinte comune a u.a.t.-urilor  membre cu participarea reprezentanților Consiliului Județean Satu Mare, fiind posibilă o astfel de colaborare în condiții de eficiență, eficacitate și economicitate.

  Astfel a fost creat un Acord de cooperare pe care autoritățile deliberative să îl însușească și să îl aprobe, în condiții de legalitate.

   Dorim ca prin această colaborare să creem o bază legală solidă în jurul structurilor de specialitate pe urbanism/amenajarea teritoriului  ale u.at.-urilor membre, prin asigurarea angajării unor persoane de specialitate  la nivelul ADI-ului,care să acorde asistența de specialitate pe acest domeniu.

Primar,

Gavril Mailat

ROMÂNIA

JUDEȚUL SATU MARE

PRIMĂRIA COMUNEI ORAȘU NOU

Nr. 5572/23.11.2021

**REFERAT DE SPECIALITATE**

 LA

PROIECTUL  DE HOTĂRÂRE

privind aprobarea Acordului de cooperare pentru realizarea activității de urbanism

         Luând în considerare oportunitatea conferită de cadrul legal, privind cooperarea între comune pentru asigurarea serviciilor de urbansim și amenajarea teritoriului, respectiv autorizare de construcții, conform  modificărilor aduse Legii nr. 350/2001 privind amenajarea teritoriului și urbansimul modificate prin O.U.G. nr. 79/2021;

     Ținând cont de nevoile de asigurare a unei activități de specialitate la nivelul structurilor de urbansim conform condițiilor de specialitate impuse, a fost inițiat proiectul de hotărâre supus dezbaterii și aprobării Consiliului local, în baza căruia se dorește semnarea unui acord de colaborare cu ADI ACSA SATU MARE, în domeniile care privesc  activitățile de control, inspecție, urbanism și amenajarea teritoriului. Această colaborare este  posibilă  ca urmare a modificării art. 36 din Legea nr. 350/2001 privind amenajarea teritoriului și urbansimul modificate prin O.U.G. nr.79/2021,respectiv a art.36 indice 1 alin.(5) și care prevede: *(5) Unitățile administrativ-teritoriale pot coopera, conform art. 36 alin. (9)—(11), pentru organizarea și exercitarea unor activități în scopul realizării unor atribuții stabilite prin lege autorităților administrației publice locale în domeniile ce privesc activitățile de control, inspecție, urbanism și amenajarea teritoriului, pe principii de eficiență, eficacitate și economicitate, la nivelul asociațiilor de dezvoltare intercomunitară ale căror membri sunt sau la nivelul structurilor județene cu personalitate juridică ale structurilor asociative ori la nivelul structurilor asociative ale autorităților administrației publice locale recunoscute ca fiind de utilitate publică, potrivit legii sau prin cooperare între unități administrativ-teritoriale.*

   Prin această colaborare dorim să prevenim situațiile de blocaj în ceea ce priveste eliberarea certificatelor de urbanism și  autorizațiilor de construcție, ținând cont că la nivelul uat-urilor este o lipsă acută de arhitecți-șefi sau personal specializat care să asigure eliberarea documentațiilor  prevăzute de lege pentru elaborarea P.U.G.-urilor, P.U.Z.-urilor sau P.A.D.-urilor, în emiterea avizelor de oportunitate pentru elaborarea P.U.Z.-urilor inițiate de investitori privați sau  a investițiilor  realizate din fonduri europene.

Secretar general-delegat,

Silvia Bartha